राष्ट्रीय सुरक्षा दिवस पर सेमिनार आज
नीमराना| औद्योगिकक्षेत्र ईपीआईपी स्थित रीको सभागार में 4 मार्च को सुबह 10 बजे 46वें राष्ट्रीय सुरक्षा दिवस पर कारखाना एवं बॉयलर्स निरीक्षण विभाग, नीमराना इंडस्ट्रीज एसोसिएशन तथा राष्ट्रीय सुरक्षा परिषद राजस्थान चैप्टर के संयुक्त तत्वावधान में एक दिवसीय राज्यस्तरीय सेमिनार का आयोजन होगा। नीमराना इंडस्ट्रीज एसोसिएशन के महासचिव एवं कार्यक्रम संयोजक केजी कौशिक ने बताया कि मुख्य अतिथि राजस्थान सरकार के श्रम मंत्री डॉ. जसवंत सिंह यादव होंगे। विशिष्ट अतिथि प्रमुख शासन सचिव श्रम एवं नियोजन रजत कुमार मिश्रा, उप निरीक्षक कारखाना एवं बायलर्स मुकेश जैन, जिला कलेक्टर मुक्तानंद अग्रवाल, उप मुख्य निरीक्षक कारखाना एवं बॉयलर डीएल डामोर, वरिष्ठ निरीक्षक कारखाना एवं बॉयलर्स जयपुर हरीश गुप्ता, नीमराना प्रधान सविता मनोज यादव, नीमराना इंडस्ट्रीज एसो.के अध्यक्ष महावीर साहू नीमराना इंडस्ट्रीज एसोसिएशन के पूर्व अध्यक्ष एवं सलाहकार केके शर्मा सहित श्रम विभाग के अन्य अधिकारी भी होंगे। सेमिनार में राजस्थान प्रदेश के भिवाड़ी, जयपुर, उदयपुर, जोधपुर, कोटा, भीलवाड़ा, चित्तौडगढ़, नीमराना, जापानी जोन, शाहजहांपुर, बहरोड़, सोतानाला, केशवाना आदि औद्योगिक संघों के प्रमुख एवं सुरक्षा विशेषज्ञ अधिकारी भाग लेंगे। इससे पूर्व नीमराना औद्योगिक क्षेत्र में विभिन्न उद्योगों से 200 श्रमिक सुरक्षा संदेश के साथ मैराथन दौड़ का शुभारंभ जापानी जॉन प्रवेशद्वार (नितिन ब्रेक के पास) से शुरू होकर अंडरपास से पारले के सामने से होते हुए थाने के पास से हीरो मोटोकॉर्प, आईजीपी, रिच फील्ड कंपनियों के सामने से रीको कार्यालय पर दौड़ का समापन होगा तथा रीको कार्यालय पर सुरक्षा संबंधी उपकरणों की प्रदर्शनी का आयोजन होगा तथा इसके बाद मंत्री डॉ. जसवंत सिंह यादव विभिन्न औद्योगिक संघों से आये अधिकारियों को एवं सुरक्षा विशेषज्ञों को संबोधित करेंगे।
hin_Deva hin_Deva